Všeobecne záväzné nariadenie Číslo: VZN- 1 /2017



Obec Kokšov - Bakša

podľa ustanovení čl. 685 a 71 Ústavy Slovenskej republiky a v súlade s § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov (ďalej len „zákon č. 369/1990 Zb.“), § 6 ods. 24 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“), podľa príslušných zákona Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) a podľa zákona Národnej rady Slovenskej republiky č. 601/2003 Z. z. o životnom minime a o zmene a doplnení niektorých zákonov v znení neskorších predpisov (ďalej len „zákon č. 601/2003 Z. z.“)

vydáva

Všeobecne záväzné nariadenie Obce Kokšov - Bakša

č. 1/2017

o výške príspevkov na čiastočnú úhradu výdavkov v školách a školských zariadeniach

v zriaďovateľskej pôsobnosti Obce Kokšov - Bakša

Návrh tohto všeobecne záväzné nariadenia (VZN)

|  |  |
| --- | --- |
| Vyvesené na úradnej tabuli: | 13.06.2017 |
| Dátum začiatku lehoty na pripomienkové konanie: | 13.06.2017 |
| Dátum ukončenia pripomienkového konania: | 28.06.2017 |
| Vyhodnotenie pripomienok k návrhu VZN uskutočnené dňa: | 29.06.2017 |

Schválené všeobecne záväzné nariadenie

|  |  |
| --- | --- |
| Na rokovaní obecného zastupiteľstva dňa: | 06.07.2017 |
| Vyhlásené vyvesením na úradnej tabuli obce dňa: | 07.07.2017 |
| VZN nadobúda účinnosť dňom | 22.07.2017 |

 Mikuláš Hudák

 starosta obce

Obecné zastupiteľstvo Obce Kokšov - Bakša podľa § 11 ods. 4 písm. g) zákona Slovenskej národnej rady č. 369/1990 Zb. o obecnom zriadení v znení neskorších predpisov (ďalej len „zákon č. 369/1990 Zb.“), § 6 ods. 24 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“), podľa príslušných ustanovení zákona Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon č. 245/2008 Z. z.“) a podľa zákona Národnej rady Slovenskej republiky č. 601/2003 Z. z. o životnom minime a o zmene a doplnení niektorých zákonov v znení neskorších predpisov (ďalej len „zákon č. 601/2003 Z. z.“) sa uznieslo na tomto všeobecne záväznom nariadení (ďalej len „nariadenie“)

**§ 1**

**Úvodné ustanovenia**

1. Obec Kokšov - Bakša (ďalej len „obec“) týmto nariadením určuje výšku, **termín a spôsob úhrady** príspevkov, **ktoré je povinný uhrádzať rodič alebo iná fyzická osoba než rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) na jedno dieťa alebo jedného žiaka** na čiastočnú úhradu výdavkov v školách a školských zariadeniach, ktorých **je** zriaďovateľom**.**
2. Obec Kokšov - Bakša je zriaďovateľom týchto škôl a školských zariadení:
	1. Základná škola, Kokšov – Bakša 20,
	2. Materská škola, Kokšov – Bakša 178,
	3. Školská jedáleň, Kokšov – Bakša 178,
	4. Školský klub detí pri základnej škole, Kokšov-Bakša 20.
3. Obec ako zriaďovateľ škôl a školských zariadení podľa ods. 1 určuje
	1. výšku mesačného príspevku za pobyt dieťaťa v materskej škole,
	2. výšku príspevku na čiastočnú úhradu nákladov **vo výške nákladov na nákup potravín podľa vekových kategórií stravníkov v nadväznosti na odporúčané výživové dávky**, **výšku príspevku na režijné náklady** a podmienky a spôsob úhrady mesačných príspevkov,
	3. výšku mesačného príspevku na čiastočnú úhradu nákladov na činnosť školského klubu detí

a podmienky a spôsob úhrady mesačných príspevkov

1. Oznam a informáciu o výške mesačného poplatku a o termínoch splatnosti v súlade s týmto nariadením v školách alebo v školských zariadeniach zverejní riaditeľ školy alebo riaditeľ školského zariadenia na verejne prístupnom mieste a vhodným a preukázateľným spôsobom informuje dotknuté osoby.

**§ 2**

**Príspevok na čiastočnú úhradu výdavkov**

**za pobyt dieťaťa v materskej škole**

1. Vzdelávanie v materskej škole zriadenej obcou sa uskutočňuje za čiastočnú úhradu **okrem materských škôl pri zdravotníckych zariadeniach** (§ 28 ods. 3 zákona č. 245/2008 Z. z.).
2. Za pobyt dieťaťa v materskej škole zriadenej obcou zákonný zástupca dieťaťa prispieva mesačne na čiastočnú úhradu výdavkov materskej školy na jedno dieťa sumou **10,00 €.**
3. Výška pomernej časti príspevku na čiastočnú úhradu výdavkov materskej školy na jedno dieťa určená na jeden deň pobytu dieťaťa v materskej škole je **0,476 €.** (**10 €/21dní= 0,476 €)**
4. Za pobyt dieťaťa vo veku do 3 rokov v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou **20,00 €**. Za dieťa do 3 rokov sa považuje dieťa do dovŕšenia 3 rokov v danom mesiaci, za ktorý sa poplatok uhrádza. S účinnosťou od prvého dňa nasledujúceho mesiaca, po dovŕšení 3 rokov veku dieťaťa, zákonný zástupca dieťaťa uhrádza príspevok na čiastočnú úhradu výdavkov podľa § 2, ods. 2.
5. Za pobyt dieťaťa počas letných prázdnin – prázdninová činnosť (júl) v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou **25,00 eur**. Zákonný zástupca dieťaťa, ktorý záväzne prihlási dieťa na prázdninovú činnosť je povinný uhradiť tento príspevok do 10. júna príslušného roka.
6. Zákonný zástupca dieťaťa príspevok za pobyt dieťaťa v materskej škole neuhrádza za dieťa,
7. ktoré má jeden rok pred plnením povinnej školskej dochádzky,
8. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
9. ktoré je umiestnené v zariadení na základe rozhodnutia súdu (§ 28 ods. 6 zákona č. 245/2008 Z. z.).
10. Zákonný zástupca dieťaťa príspevok za pobyt dieťaťa v materskej škole na základe rozhodnutia obce, zriaďovateľa materskej školy, neuhrádza za dieťa, (§ 28 ods. 7 zákona č. 245/2008 Z. z.)
	1. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
	2. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku podľa ods. 3.
11. Príspevok podľa odsekov 2 a 4 tohto paragrafu nariadenia sa uhrádza do 15. dňa v kalendárnom mesiaci v hotovosti do rúk riaditeľky školy. Ak pripadne 15. deň v mesiaci na sobotu, nedeľu alebo sviatok, úhrada sa vykoná v najbližší pracovný deň.

**§ 3**

**Príspevok na čiastočnú úhradu nákladov a podmienky úhrady**

**v školskej jedálni**

1. Školská jedáleň (§ 140 ods. 9 zákona č. 245/2008 Z. z.) poskytuje stravovanie
	1. **deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca prispieva na úhradu režijných nákladov, ak tak určí obec, zriaďovateľ školskej jedálne** (§ 140 ods. 9 zákona č. 245/2008 Z. z.)**. Výšku príspevku na čiastočnú úhradu nákladov a podmienky úhrady v školskej jedálni určí obec všeobecne záväzným nariadením** (§ 140 ods. 10 zákona č. 245/2008 Z. z.)
	2. zamestnancom škôl a školských zariadení a so súhlasom obce a príslušného regionálneho úradu verejného zdravotníctva aj poberateľom starobného alebo invalidného dôchodku s trvalým pobytom v obci Kokšov-Bakša. Výška poplatku za jedno jedlo, ktorú uhrádza zamestnanec školy alebo školského zariadenia, iná fyzická osoba a skladá sa z výšky nákladov na nákup potravín pre vekovú kategóriu stravníkov od 15 do 18/19 rokov a režijných náklady. Výšku poplatku za jedno jedlo určí obec **všeobecne záväzným** nariadením (§ 140 ods. 10 zákona č. 245/2008 Z. z.). **Výšku príspevku na režijné náklady a podmienky úhrady v školskej jedálni určí obec všeobecne záväzným nariadením.** (§ 140 ods. 10 zákona č. 245/2008 Z. z.)
2. Finančné pásma nákladov na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín od 1.9.2011 sú:

|  |  |  |  |  |  |  |
| --- | --- | --- | --- | --- | --- | --- |
| **MŠ denné****(stravníci od 2 - 6 rokov)** | **Desiata** | **Obed** | **Olovrant** | Výška nákladov na nákup potravín | Výška príspevku na režijné náklady | **Spolu** |
| **€** | **€** | **€** | **€** | **€** | **€** |
| 3. pásmo | 0,28 | 0,68 | 0,23 | **1,19** | **0,00** | **1,19** |

|  |  |  |  |  |
| --- | --- | --- | --- | --- |
| **Základná škola** | **Obed** | Výška nákladov na nákup potravín | Výška príspevku na režijné náklady | **Spolu** |
| **(stravníci od 6 do 11 rokov)** | **€** | **€** | **€** | **€** |
| 3. pásmo | 1,01 | **1,01** | **0,00** | **1,01** |

|  |  |  |  |  |
| --- | --- | --- | --- | --- |
| (ako stravníci od 15 -18/19 rokov) | Obed | Výška nákladov na nákup potravín | Výška príspevku na režijné náklady | **Spolu** |
| € | **€** | **€** | **€** |
| 3. pásmo – zamestnanci školy – obce  | 1,19 | **1,19** | **1,00** | **2,19** |
| 3. pásmo – dôchodca s príspevkom režijných nákladov 40 % | 1,19 | **1,19** | **0,60** | **1,79** |
| 3. pásmo – dôchodca s príspevkom režijných nákladov 30 % | 1,19 | **1,19** | **0,70** | **1,89** |

V zmysle zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov zákonný zástupca dieťaťa alebo žiaka **na čiastočnú úhradu nákladov,** **ktoré uhrádza sa skladá**

* **z nákladov na nákup potravín podľa vekových kategórií stravníkov v nadväznosti na odporúčané výživové dávky a**
* **príspevku na úhradu režijných nákladov, ak tak určí zriaďovateľ. Výšku príspevku na režijné náklady v školskej jedálni určí obec všeobecne záväzným nariadením.** (§ 140 ods. 10 zákona č. 245/2008 Z. z.).

**Výška režijných nákladov na výrobu jedného jedla a nápojov je** v Školskej jedálni, Kokšov – Bakša 178 je **1,00 €.**

**Výšku príspevku na režijné náklady na výrobu jedného jedla a nápojov je:**

* pre dieťa materskej školy hradí obec
* pre žiaka základnej školy hradí obec
* pre iného stravníka je 1,0 € a uhrádza ju stravník
* pre dôchodcov
	+ poberajúcich dôchodok do výšky 249 € je príspevok obce 40 % z režijných nákladov, t. j. 0,40 **€,**
	+ poberajúcich dôchodok nad 249 € je príspevok obce 30 % z režijných nákladov, t. j. 0,30 **€**.
1. Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a bez príspevku na úhradu režijných nákladov. Výška úhrady zákonného zástupcu sa stanovuje takto:
	1. materská škola (stravníci od 2 - 6 rokov, 3. pásmo) v sume :
		1. **náklady na nákup potravín** **1,19 €**

z toho:

desiata 0,28 €,

obed 0,68 €,

olovrant 0,23 €,

* + 1. výška príspevku na úhradu režijných nákladov 0,00 €
		2. spolu za jeden stravný deň 1,19 €
	1. prvý stupeň základnej školy
		1. (stravníci od 6 - 11 rokov, 3. pásmo):
			+ **náklady na nákup potravín** **1,01 € (obed),**
			+ výška príspevku na úhradu režijných nákladov 0,00 €
			+ spolu za jeden obed 1,01 €
	2. iní stravníci – dospelé osoby
		1. (ako stravníci od 15 -18/19 rokov)
			+ **náklady na nákup potravín** **1,19 € (obed),**
			+ výška príspevku na úhradu režijných nákladov **1,00 €**
			+ spolu za jeden obed **2,19 €**
			+ zamestnanec školy – obce za jeden obed **2,19 €**
			+ dôchodca s príspevkom režijných nákladov 40 % **1,79 €**
			+ dôchodca s príspevkom režijných nákladov 30 % **1,89 €**
1. Výška úhrady
	1. zamestnanca školy alebo zamestnanca školského zariadenia, zamestnanca obce a cudzieho (iného) dospelého stravníka na nákup potravín a úhrada režijných nákladov spojených s prípravou stravy a nápojov je **2,19** **€** (obed),
	2. dôchodcu poberajúceho dôchodok do výšky 249 € je 1,19+0,60 = 1,79 €,
	3. dôchodcu poberajúceho dôchodok viac ako 249 € je 1,19+0,70 = 1,89 €.
2. Oznam a informáciu o výške finančného príspevku na stravovanie a o termínoch splatnosti v súlade s týmto nariadením v školách alebo v školských zariadeniach zverejní riaditeľ školy alebo riaditeľ školského zariadenia na verejne prístupnom mieste a vhodným a preukázateľným spôsobom informuje dotknuté osoby.
3. Úhrada poplatkov za stravovanie v zariadení školského stravovania:
	1. príspevok vo výške nákladov na nákup potravín uhrádza zákonný zástupca dieťaťa alebo žiaka mesačne najneskôr do 15. dňa príslušného kalendárneho mesiaca vopred na nasledujúci mesiac vo výške uvedenej na dve desatinné miesta v stĺpci úhrada v eur a to:
		1. priamou platbou do rúk vedúcej školskej jedálne
	2. odhlásiť, resp. prihlásiť na stravu je možné podľa pokynov vedúcej školskej jedálne; za neodobratú a včas neodhlásenú stravu sa finančná náhrada neposkytuje
	3. neodstravované a včas odhlásené dni sa odpočítavajú jeden mesiac dozadu
4. Obec, zriaďovateľ školskej jedálne, môže rozhodnúť o znížení alebo odpustení príspevku podľa odseku 3, ak zákonný zástupca predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov. To neplatí, ak ide o deti a žiakov, na ktoré sa poskytuje dotácia podľa § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky.

**§ 4**

**Príspevok na čiastočnú úhradu nákladov**

**na činnosti školského klubu detí**

1. Na čiastočnú úhradu nákladov spojených s činnosťou školského klubu detí zriadeného obcou prispieva zákonný zástupca žiaka mesačne sumou **5 €**.
2. Výška pomernej časti príspevku na čiastočnú úhradu nákladov na činnosť školského klubu detí na jedného žiaka určená na jeden deň pobytu žiaka v školskom klube detí je **0,238** € (**5 €/21dní= 0,238 €)**.
3. Obec, **zriaďovateľ školského klubu detí**, môže rozhodnúť o znížení alebo odpustení príspevku na čiastočnú úhradu nákladov spojených s činnosťou školského klubu detí podľa odsekov 1 a 2, ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona Národnej rady Slovenskej republiky č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov (ďalej len „zákon č. 599/2003 Z. z.“). (§ 114 ods. 7 zákona č. 245/2008 Z. z.)
4. Kópiu rozhodnutia o znížení alebo odpustení príspevku na čiastočnú úhradu nákladov spojených s činnosťou školského klubu detí podľa ods. 4 obec doručí riaditeľovi školy.
5. Príspevok na čiastočnú úhradu nákladov spojených s činnosťou školského klubu detí podľa ods. 1 a 2 sa uhrádza poštovou poukážkou alebo prevodným príkazom na účet obce vopred do 15. dňa príslušného kalendárneho mesiaca, ktorý predchádza kalendárnemu mesiacu, za ktorý sa príspevok uhrádza. Ak pripadne 15. deň v mesiaci na sobotu, nedeľu alebo sviatok, úhrada sa vykoná v najbližší pracovný deň.

**§ 5**

**Zrušovacie ustanovenia**

Zrušujú sa:

Všeobecne záväzné nariadenie Obce Kokšov - Bakša č. 2/2016 o výške príspevkov na čiastočnú úhradu výdavkov v školách a školských zariadeniach v zriaďovateľskej pôsobnosti Obce Kokšov - Bakša, na ktorom sa uznieslo Obecné zastupiteľstvo Obce Kokšov - Bakša dňa 14.9.2016 uznesením číslo 60/2016.

**§ 6**

**Záverečné ustanovenia**

1. Na tomto všeobecne záväznom nariadení sa uznieslo Obecné zastupiteľstvo Obce Kokšov – Bakša dňa 6.7.2017 uznesením číslo 62/2017.
2. Toto všeobecne záväzné nariadenie nadobúda účinnosť dňa 22.07.2017

Kokšov - Bakša, dňa 13.06.2017

 Mikuláš Hudák

 starosta obce